ΓΡΑΠΤΗ ΕΡΩΤΗΣΗ E-2241/00

υποβολή: Michl Ebner (PPE-DE) προς την Επιτροπή

(5 Ιουλίου 2000)

Θέμα: Αύξηση της μεγίστης ταχύτητας των γεωργικών και δασικών τροχοφόρων ελκυστήρων

Η οδηγία πλαίσιο 74/150/ΕΟΚ(1) προβλέπει την έγκριση σε ευρωπαϊκή κλίμακα των γεωργικών και δασικών τροχοφόρων ελκυστήρων, η οδηγία 97/54/ΕΚ(2) αύξησε το όριο της μεγίστης ταχύτητας από τα 30 χιλιόμετρα ανά ώρα στα 40 χιλιόμετρα ανά ώρα, η οδηγία 2000/1/ΕΚ(3) προβλέπει, συν τοις άλλοις, άλλες μορφές μηχανικής σύνδεσης και ζεύξεως πέραν όσων έχουν εγκριθεί σύμφωνα με τους κανόνες της Κοινότητας και, ως εκ τούτου, έχειπερκερασθεί και το τελευταίο εμπόδιο στην αύξηση της μεγίστης ταχύτητας των γεωργικών και δασικών τροχοφόρων ελκυστήρων.

Η Οικονομική και Κοινωνική Επιτροπή, στη γνώμη της 97/C56/14 και το Συμβούλιο της Ένωσης, στην κοινή του θέση αριθ. 17/97 έχουν τεθείπέρ της αύξησης της μεγίστης ταχύτητας των γεωργικών και δασικών τροχοφόρων ελκυστήρων πέραν των 40 χιλιομέτρων ανά ώρα.

Δύναται η Επιτροπή να γνωστοποιήσει αν προτίθεται να αυξήσει τη μέγιστη ταχύτητα των γεωργικών και δασικών τροχοφόρων ελκυστήρων;

(1) ΕΕ L 84 της 28.3.1974, σελ. 10.

(2) ΕΕ L 277 της 10.10.1997, σελ. 24.

(3) ΕΕ L 21 της 26.1.2000, σελ. 16.

Απάντηση του κ. Liikanen εξ ονόματος της Επιτροπής

(8 Σεπτεμβρίου 2000)

Μετά την έκδοση της οδηγίας 97/54/CE(1) η οποία αύξησε τη μέγιστη εκ κατασκευής ταχύτητα των τροχοφόρων γεωργικών και δασικών ελκυστήρων από 30 σε 40 km/h, η Επιτροπή ξεκίνησε εργασίες προκειμένου να μελετήσειπό ποίες συνθήκες και για ποιους τύπους ελκυστήρων θα μπορούσαν να προβλεφθούν ανώτερες μέγιστες ταχύτητες.

Αν και είναι γεγονός ότι μια ταχύτητα οδικής κυκλοφορίας άνω των 40 km/h θα μπορούσε σε ορισμένες περιπτώσεις να αυξήσει την παραγωγικότητα των εν λόγω οχημάτων τα οποία προορίζονται κυρίως για αγροτικές ή δασικές εργασίες, θα πρέπει επίσης να εξασφαλιστεί ότι δεν παραβλέπονται τα στοιχεία που συνδέονται με την ασφάλεια όπως η πέδηση και ο φωτισμός, καθώς και η προστασία του περιβάλλοντος.

Θα πρέπει επίσης να σημειωθεί ότι η αύξηση της μέγιστης ταχύτητας των ελκυστήρων μπορεί να έχει και άλλες συνέπειες. Η έγκριση ταχύτερων ελκυστήρων ενδέχεται να έχει επιπτώσεις στην ανταγωνιστική κατάσταση των οδηγών συμβατικών φορτηγών πουπόκεινται σε αυστηρότερους κανόνες όσον αφορά τις άδειες οδήγησης, καθώς και σεψηλότερα φορολογικά κλιμάκια.

Η αύξηση της μέγιστης ταχύτητας προϋποθέτει την αναθεώρηση της οδηγίας πλαισίου 74/150/ΕΟΚ(2), σχετικά με τους γεωργικούς ή δασικούς ελκυστήρες προκειμένου, αφενός, να επεκταθεί το πεδίο εφαρμογής της εν λόγω οδηγίας σε άλλες κατηγορίες ελκυστήρων καθώς και στα ρυμουλκούμενά τους και στα ελκόμενα ή ωθούμενα μηχανήματα και εργαλεία και, αφετέρου, να ληφθούνπόψη όλα τα στοιχεία σχετικά με την ασφάλεια και το περιβάλλον.

Οι εργασίες αυτές πρόκειται να ολοκληρωθούν σύντομα με ένα σχέδιο ανασύνταξης της οδηγίας πλαισίου που αναμένεται να διαβιβαστεί στο Κοινοβούλιο και στο Συμβούλιο στις αρχές του έτους 2001. Το ζήτημα της αύξησης της ταχύτητας οδικής κυκλοφορίας μελετάται αυτή τη στιγμή και είναι πολύ νωρίς για τη διαμόρφωση οριστικής θέσης. Πρέπει, ωστόσο, ναπογραμμιστεί ότι μερικές φορές είναι δύσκολο να εναρμονιστούν οι πολιτικές των κρατών μελών σ’ αυτά τα ζητήματα οδικής χρήσης των γεωργικών οχημάτων και ότι, επί του παρόντος, οι απόψεις για το θέμα αυτό διίστανται.

(1) ΕΕ L 277 της 10.10.1997.

(2) ΕΕ L 84 της 28.3.1974.